cyanic-selkie/wikianc huggingface dataset:
Esra
Esran kirjan kuvaamien tapahtumien ajoitukseen ja historiallisuuteen liittyy huomattavia epävarmuustekijöitä. On epäselvää liittyvätkö tapahtumat Artakserkses I:n, II:n vai III:n kuninkuuden aikaan. Toisaalta tutkimuksessa on edelleen epäselvää heijastavatko Esran kirjassa kuvatut tapahtumat ylipäänsä historiaa. Esraan tai hänen tekoihinsa ei viitata muissa aikalaislähteissä. Ongelmia lisää se, että Esran ja Nehemian kirjat ovat kaksi vuosisataa kestäneen toimitusprosessin tuloksia.
Heprealaisessa Raamatussa Esran ja Nehemian kirjat olivat alkujaan yksi kirja nimeltään "Esran kirja".
Poems, Prayers & Promises
Poems, Prayers & Promises on yhdysvaltalaisen laulaja-lauluntekijän John Denverin neljäs albumi, joka julkaistiin huhtikuussa 1971. Sitä pidetään Denverin uran yhtenä käännekohtana, joka nosti hänet todelliseen musiikkitähteyteen. Albumi sisältää kappaleen ”Take Me Home, Country Roads”, joka on Denverin tunnetuimpia.
Kiovan kansallinen yliopisto
1942–1943
Neuvostoliiton liittymiseen toiseen maailmansotaan mennessä 1941 oli Kiovan valtionyliopisto Neuvostoliiton kolmanneksi suurin yliopisto Moskovan valtionyliopiston ja Leningradin valtionyliopiston jälkeen. Sodan aikana se yhdistettiin joksikin aikaa Harkovan valtionyliopiston kanssa Ukrainan yhdistetyksi valtionyliopistoksi, joka evakuoitiin Kazahstanin Qızılordaan.
Banaanijauho
Tuotantomenetelmät
Chilessä on kehitetty menetelmää, jonka avulla banaanijauhoa voitaisiin valmistaa ylikypsistä banaaneista. Chileläiset tutkijat ovat kehittäneet prosessin, jossa ylikypsän banaanin kuoret voidaan hyödyntää ravintokuidun lähteenä, koska banaanissa itsessään ei juurikaan ole ravintokuitua. Tällä menetelmällä valmistetussa jauhossa ei ole yhtä paljon resistenttiä tärkkelystä, mutta sillä on selkeitä etuja kypsistä banaaneista valmistettuun banaanijauheeseen verrattuna. Banaanijauhe valmistetaan kypsistä banaaneista jauhamalla, ja se ei näin ollen sisällä ravintokuitua eikä myöskään resistanttia tärkkelystä.
Historiallinen käyttö
Historiallisesti banaanijauhoa on käytetty kalliin vehnäjauhon halvempana vaihtoehtona Afrikan eri osissa ja Jamaikalla. 1900-luvun alussa Keski-Amerikassa myytiin banaanijauhoa nimellä Musarina, ja sitä mainostettiin erityisesti niille joilla oli vatsavaivoja. Ensimmäisen maailmansodan aikana Yhdysvaltain maatalousministeriö laati suunnitelmia, joissa banaanijauhoa olisi käytetty vehnä- ja ruisjauhojen korvikkeena.
Holmium
Esiintyminen
Holmiumia ei esiinny vapaana, vaan yhdistyneenä muihin alkuaineisiin gadoliniitissa ja monatsiitissa sekä muissa harvinaisissa maametallimineraaleissa. Metallista holmiumia voidaan valmistaa kuumentamalla holmiumkloridia tai holmiumfluoridia kalsiumin kanssa. Holmium on hyvin harvinaista maankuoressa, tyypillisesti monatsiittihiekka sisältää vain 0,05 % holmiumia. Se on eräs harvinaisimmista harvinaisista maametalleista luonnossa ja yleisyydeltään maankuoressa samaa luokkaa talliumin kanssa.
Harry Alfthan
Talvi- ja jatkosota
Talvisodan aikana Alfthan toimi Uudenmaan rakuunarykmentin komentajana Karjalankannaksella ja ratsuväkiprikaatin komentajana Laatokan pohjoispuolella. Hän sai ylennyksen kenraalimajuriksi hiukan ennen jatkosotaa 6. kesäkuuta 1941. Sodan loppuajan hän oli Helsingin varuskunnan päällikkö. Alfthan erosi armeijasta sodan jälkeen 1946. Alfthan oli korkeimman oikeuden sotilasjäsen 1941–1954. Hän kuoli Helsingissä 1955.
Mihail Krug
Yksityiselämä
Vuonna 1986 Mihail tapasi ensimmäisen vaimonsa Svetlanan, joka myös oli muusikko. Hän soitti soolokitaraa neuvostohallinnon virallisesti tunnustamassa yhtyeessä. Svetlanasta tuli Mihailin ensimmäinen tuottaja, ja hän rohkaisi tätä tuomaan luovuuttaan esille. Siihen asti Mihail oli kirjoittanut runonsa ja laulunsa ainoastaan pöytälaatikkoon. Svetlana etsi musiikkikilpailuita, äänitti Mihailin lauluja kaseteille ja ompeli hänen esiintymisasunsa; hän työskenteli mallitoimistossa. He erosivat 1989. Vuonna 2000 Mihail avioitui tšeljabinskilaisen Irinan kanssa, joka alkoi Mihailin kuoleman jälkeen esiintyä nimellä Irina Krug. Kummastakin liitosta syntyi yksi lapsi.
Poliittinen kanta
Mihail Krug oli poliittiselta vakaumukseltaan monarkistinen, konservatiivinen, homovastainen ja antifeministinen. Hän oli Venäjän liberaalidemokraattisen puolueen (LDPR) jäsen ja toimi puheenjohtaja Vladimir Žirinovskin kulttuuriavustajana. Hänen haastatteluissaan tulee toistuvasti selvästi esiin viha vasemmistolaisia, erityisesti kommunisteja kohtaan.
Howard Allen
Allenin ensimmäinen uhri oli Opal Cooper (85), jonka hän surmasi elokuussa 1974. Allen sai tuomion taposta ja armahduksen tammikuussa 1985. Hänen muut kuolonuhrinsa olivat Laverne Hale (87) ja Ernestine Griffin (73). Hän syyllistyi myös lukuisiin muihin murtoihin, omaisuusrikoksiin ja pahoinpitelyihin, jotka eivät kuitenkaan johtaneet asianomaisten kuolemaan.
Espanja talviolympialaisissa 2006
Espanja osallistui Torinon talviolympialaisiin 2006 16 urheilijan voimin. Joukkueen edustaja kisojen avajaisissa oli alppihiihtäjä María José Rienda.
Jalkapallon naisten SM-sarjakausi 2006
Sarjanousija kaudeksi 2006 oli Åland United.
Porco Rosso
Juoni
Seuraavana päivänä Sika ja Curtis tapaavat aloittaakseen ilmataistelunsa. Ilmarosvot toimivat taistelun järjestäjinä, ja tapahtuma pidetään eräällä syrjäisellä saarella. Rikolliset ja muut vesitasolentäjät lyövät ahkerasti vetoa taistelun tuloksesta. Taistelun alussa Sika ainoastaan välttelee Curtisia yllyttääkseen tätä tuhlaamaan luotejaan. Taistelun edetessä Curtis kuitenkin tajuaa Sian suunnitelmat ja alkaa säästellä ammuksiaan. Sika päihittää Curtisin lentotaidoillaan ja saavuttaa hyvän tulitusaseman suorittamalla kuuluisan silmukkamanööverinsä, jonka ansiosta hänestä tuli aikoinaan Adrianmeren lentäjä-ässä maailmansodan aikana. Siitä huolimatta Sika ei kuitenkaan suostu ampumaan Curtisia. Curtis luulee, että Sian aseet ovat jumiutuneet, mutta Fio saa kuulla asioiden oikean laidan eräältä ilmarosvopomolta: Sika ei ammu vihollista, mikäli on olemassa se vaara, että luodit voisivat osua lentäjään. Curtis pilkkaa Sikaa tämän jumiutuneista aseista, mutta sulkee nopeasti suunsa, kun punaisesta vesitasosta sinkoutuu ilmoille lyhyt luotikuuro. Tilanne päätyy pian panttitilanteeseen kummankin lentäjän yrittäessä saada yliotetta toisesta.
Essealaiset
Tavat ja uskomukset
Yhteisön jäsenillä oli eri arvoja esimerkiksi oppineisuuden mukaan ja yhteisön johtajat ohjasivat uskonnollisia menoja, sekä nimittivät eri virkojen hoitajat. Yhteisöön liittyvillä uusilla jäsenillä oli koeaika ja täysjäseniä heistä tuli kahden tai useamman vuoden jälkeen.
Kalvopumppu
Elastomeeristä kalvoa voidaan käyttää monipuolisena dynaamisena tiivisteenä, joka poistaa monia muiden tiivistystapojen rajoitteita. Ne eivät vuoda, niiden kitka on pieni, ja ne voidaan valmistaa korkealla herkkyydellä. Oikealla ainevalinnalla kalvot pysyvät tiiviinä laajalla paine- ja lämpötila-alueella tarvitsematta voitelua tai huoltoa.
Ilmanpuristimet
Pieniä mekaanisesti aktivoitavia kalvopumppuja käytetään myös kompressoreissa eli ilmanpuristimissa ja matala-asteisen tyhjiön lähteenä. Verrattuna muihin ilmanpuristimiin kalvopumput ovat hiljaisia, halpoja, ja mikä tärkeintä, ilmavirrassa ei ole liikkuvia osia. Tämä mahdollistaa niiden käytön ilman ilman kanssa kosketuksissa olevaa voitelua, joten tuotettu paineilma on puhdasta.
Caroline (Monacon prinsessa)
Carolinen ensimmäinen aviomies oli ranskalainen Philippe Junot. Avioliitto (1978–1980) oli muutaman vuoden kuluttua ohi, Junotin playboy-maineen vuoksi. Vuonna 1992 katolinen kirkko mitätöi heidän avioliittonsa. Carolinen toinen aviomies oli italialainen Stefano Casiraghi. Avioliitto (1983–1990) kesti Casiraghin kuolemaan asti, jolloin hän kuoli veneonnettomuudessa. Heillä on kolme yhteistä lasta: Andrea (s. 1984), Charlotte (s. 1986) ja Pierre (s. 1987) Casiraghi. Tämän jälkeen Carolinella oli lyhyt suhde ranskalaisen näyttelijä Vincent Lindonin sekä italialaisen Robertino Rossellinin kanssa 1990-luvulla. Kolmannen aviomiehensä prinssi Ernst Augustin kanssa Carolinella on yksi tytär, Hannoverin prinsessa Alexandra (s. 1999).
Indium
Rakenne
thumb|200px|left|Pala indiumia. Kolikko koon vertailukohteena. Indium on hyvin pehmeä hopeanvalkoinen metalli, jolla on kirkas kiilto. Taivutettaessa puhdas indium päästää korkeataajuisen "ulvahduksen". Indium liimautuu helposti lasiin.
Jesper Aspegren
Opiskeluaikoinaan Lundin yliopistossa Aspegren työskenteli muiden muassa toimittajana Helsingkronan osakunnan julkaisemassa lehdessä Helsingkroniten. Aspegren on kirjoittanut kirjat Mitt i Maten (1998), Antikrundan (1999), Mötesplats Bjärehalvön (1999), Våra högtider (2001), Kockrock (2004), Stämningssökaren (2005), Medelhavsmaten förlänger livet (2006), Med smak av Sydafrika (2006), Slott i Skåne (2007) ja Basic food (2008).
Pneumatiikka
Historia
Yksi ensimmäisistä laitteista oli käsikäyttöinen paineilmalla toimiva palje, joka oli käytössä jo 3000 eaa. Kreikkalaisen matemaatikon ja insinöörin Heron Aleksandrialaisen tutkielmassa "Paineilma" kuvataan mekanismeja ohjaamassa lämmitettyä ilmaa tai paineilmaa. Vuonna 1760 Englannissa oli suunniteltu mäntäkompressori ("lieriön pullot"), joka toimi ilmanpaineella 0,2.
Jäähdyttimet
Jäähdyttimillä jäähdytetään kompressorin tuottama paineilma. Samalla ilmasta poistuu kosteutta.
Ruotila
Tilastokeskuksen mukaan Ruotilan postinumeroalueella 46730 asui vuoden 2021 lopussa vakituisesti 113 henkilöä. Ruotilassa ja naapurikylä Liikkalassa toimii yhteinen kyläyhdistys, Liikkalan-Ruotilan kyläyhdistys.
Janos Valmunen
Radio Cityn musiikkipäällikkö Axa Sorjanen halusi, että ”Bussipysäkillä”-kappale soisi kanavalla niin usein, että siitä tulisi hitti. Näin tulisi todistettua, että mistä tahansa laulusta on mahdollista tehdä suosittu soittamalla sitä tarpeeksi radiossa. Tämän jälkeen kappaletta soitettiin kanavalla vähintään kerran kahdessa tunnissa. Single loppui Helsingin levykaupoista, ja levy-yhtiö lähetti niitä lisää Turusta taksin takapenkillä.
Warhawk (vuoden 2007 videopeli)
Pelaaminen
Warhawk sisältää viisi kenttää, joista voi valita mitkä ovat avoinna peleissä. Archipelago koostuu monista saarista, jotka kelluvat ilmassa. Niiden keskellä on valtava linna. Badlands on aavikko-alue, jossa on vähän sivilisaatiota ja valtavia linnoituksia. Destroyed Capitol-kenttä on pilvenpiirtäjien yläpuolella, Eucadia-kaupungin vuoristossa. Island Outpost on puolestaan sotilasasema, jossa on monta tukikohtaa ja sitä koittavat valloittaa kummatkin joukot. Ja viidentenä kenttänä on Eucadia, joka on vuoristoi''nen maaperä, jossa on hajanaisia kyliä. Karttoja tulee lisää kun ostaa lisä-osan Operation Omega Down, Operation Broken Mirror tai Operation Falling Star.
Juoni
Koska pelissä ei ole yksinpelikampanjaa, niin ei juontakaan kovin paljon pelissä ole. Lähtökohta on kuitenkin se, että Chernovan-joukot ovat vallanneet Eucadian-kansan alueet, ja nyt Eucadianit yrittävät ottaa alueensa takaisin. Chernovanien sotilaat taistelevat tiukoissa mustissa asuissa, kun taas Eucadianien joukot ovat sinisissä puvuissa. Pelin ikäraja on +12 vuotta uudemman pegi.infon mukaan
Suomen Rauhanpuolustajat
Historia
Vuonna 1990 järjestön varapuheenjohtaja Pekka Koskinen myönsi, että järjestön ongelmina olivat ainakin 1970- ja 80-luvuilla olleet kaksinapainen käsitys maailmasta Yhdysvaltain ja Neuvostoliiton hallitsemana, poliittis-emotionaalinen sitoutuminen Neuvostoliittoon sekä osin opportunistinen sitoutuminen sisäpoliittiseen valtaan Suomessa.
Candice Night
thumb|Candice Night. Candice Night (oikealta nimeltään Candice Lauren Isralow, 8. toukokuuta 1971 Hauppauge, Long Island, New York) on yhdysvaltalainen laulaja ja Blackmore's Night -yhtyeen solisti. Hän on seurustellut vuodesta 1989 lähtien Deep Purplen entisen kitaristin Ritchie Blackmoren kanssa. Tuolloin 1989 Candice näki Ritchien pelaavan jalkapalloa hyväntekeväisyysottelussa ja paikallisradion toimittajana pääsi tulevan kumppaninsa kanssa keskustelemaan. Night toimi aiemmin taustalaulajana Blackmoren vanhassa yhtyeessä Rainbow’ssa. Night ja Blackmore perustivat vuonna 1997 renessanssihenkisen yhtyeen Blackmore's Nightin, jonka nimi sai alkunsa parin sukunimistä – tosin Night on Candicen taiteilijasukunimi. Night on siitä lähtien toiminut yhtyeen solistina. Lisäksi hän kirjoittaa sanoituksia kappaleisiin ja soittaa torvea ja huilua.
Paperikone
Massa paperikoneen perälaatikolla
Paperimassa syötetään perälaatikkoon 0,2–1,2 % kiintoainetta sisältäväksi. Massa syötetään perälaatikon pumpun avulla neliöpainoventtiilin, joka läpäisee oikean määrän paperimassa lopputuotteen vaatimaa neliöpainoa vastaavaksi paperikoneen perälaatikolle. Perälaatikosta massavirta tulee spindeleillä ohjatun huuliaukon kautta viiran päälle tai kahden viiran väliin, riippuen viiraosan tyypistä. Viira tai viirat kulkevat erilaisten vedenpoistoelementtien yli, jolloin massassa olevasta vedestä poistuu noin 20 % ja massa muodostuu märäksi paperirainaksi, jossa kuidut on pyritty saamaan mahdollisimman konesuuntaisiksi perälaatikon ja viiraosan välisen suihkusuhteen avulla. Yleisimmät viiraosatyypit ovat tasoviira, hybridiformeri, kitaformeri ja sylinteriformeri. Viiraa tai viiroja poikittaissuunnassa ohjataan korkeapaineisella ilmalla ohjaavien ohjaustelojen avulla (kuten koneen myöhemmässä vaiheessa olevia huopia ja viiroja)
Kiillotus ja päällystys
Päällystetyissä paperilajeissa konekalanterin jälkeen sijaitsee päällystysyksikkö.
Ulosteinkontinenssi
Ulosteinkontinenssi merkitsee ulosteen karkailua. Kyseessä on virtsankarkailua harvinaisempi vaiva, josta kärsii noin kaksi prosenttia aikuisväestöstä jossain elämänsä vaiheessa.
Ulosteinkontinenssin taustalla saattaa olla esimerkiksi leikkausten komplikaatiot, ummetus tai vauriot lantionpohjassa ja sulkijalihaksissa. Sulkijalihaksen repeämän saattaa saada aikaan esimerkiksi synnytys. Varsin moni ulosteinkontinenssipotilas kärsii samanaikaisesti virtsankarkailusta. Tällaista kutsutaan kaksoisinkontinenssiksi.
Ennen ulosteinkontinenssin hoitotoimenpiteitä tulee selvittää tilan aiheuttaja. Esimerkiksi synnytyksen jälkeen ilmennyt sulkijalihasvaurio on korjattavissa leikkauksella.
Dracula – vanha vampyyri
pienoiskuva|thumbtime=11|upright=1.1|Traileri. Dracula – vanha vampyyri on Tod Browningin ohjaama kauhuelokuva vuodelta 1931. Garrett Fortin käsikirjoitus perustuu Bram Stoker romaaniin Dracula (1897) sekä Hamilton Deanen ja John L. Balderstonin romaanin pohjalta kirjoittamaan näytelmään (1927). Karpaateille sijoittuva elokuvan alkuosa seuraa enemmän Stokerin romaania, kun taas Englantiin sijoittuvat kohtaukset seuraavat näytelmää.
Octopus’s Garden
Octopus’s Garden on The Beatlesin kappale vuodelta 1969. Sen on kirjoittanut Ringo Starr ja se oli toinen kahdesta Beatles-kappaleesta, jotka Starr kirjoitti yhtyeelle (toinen on ”Don’t Pass Me By”). Kappale julkaistiin The Beatlesin Abbey Road -albumilla sekä myöhemmin ”sinisenä tuplana” tunnetulla kokoelmalevyllä The Beatles 1967–1970.
Kalifornium
Kalifornium on keinotekoinen aktinoideihin kuuluva alkuaine. Sen kemiallinen merkki on Cf ja järjestysluku 98. Radioaktiivisena transuraanina kaliforniumilla on hyvin vähän käyttöä, ja se löydettiin pommittamalla curiumia alfa-hiukkasilla (helium-ioneilla).
Ahvahin kieli
Ahvahin kieli (ahvahiksi aшвaлъи мицIи ašwaľi mic’i) on ahvahien puhuma dagestanilainen kieli. Sitä puhutaan Venäjällä Dagestanin tasavallan Ahvahin ja Šamilin piireissä. Azerbaidžanissa on yksi ahvahikylä.
George Stinney
Stinney oli afroamerikkalainen. Häntä syytettiin kahden valkoisen tytön, Betty June Binnickerin (11) ja Mary Emma Thamesin (8) surmista Etelä-Carolinassa. Tuomion kerrotaan pohjautuneen hänen omaan kiristettyyn tunnustukseensa. Stinneyn oikeudenkäynti alkoi 24. huhtikuuta 1944. Hänet tuomittiin kuolemaan ja teloitettiin sähkötuolissa 1944. Teloituksen aikana side putosi Stinneyn kasvoilta hänen pienen kokonsa johdosta.
Dioptria
Linssin taittokyky dioptrioina on sen metreissä mitatun polttovälin käänteisarvo ja diopterilukema (D) on polttovälin (f) käänteisarvo: Silmälasien linssien voimakkuudet ilmoitetaan dioptrioina. Kun taittovoimakkuus on negatiivinen, kyseessä on hajottava linssi eli kovera linssi. Vastaavasti kun taittovoimakkuus on positiivinen, on kyseessä kupera linssi.
Kotisynnytys
Aktiivinen synnytys ry:n ylläpitämässä kotilolistassa on lueteltuna kaikki Suomessa toimivat kotikätilöt alueittain.
Kotisynnytysten turvallisuus tutkimusten näkökulmasta
Hollantilaisen tutkimuksen mukaan (n= 743 000) matalan riskin kotisynnyttäjillä ja sairaalasynnyttäjillä ei ole eroa vastasyntyneiden kuolleisuudessa. Uudelleensynnyttäjien kohdalla kotisynnytyksen ollessa kyseessä vastasyntyneillä oli vähemmän matalia Apgar-pisteitä ja vähemmän tehohoidon tarvetta kuin sairaalassa syntyneillä. Ensisynnyttäjienkään kohdalla ei ollut merkittävää eroa vastasyntyneiden matalien Apgar-pisteiden ja tehohoidon osalta kodin ja sairaalan välillä. Eräs vuoden 2018 meta-analyysi osoitti, että kotisynnyttäjillä alatiesynnytys oli todennäköisempi verrattuna sairaalasynnyttäjiin. Kotisynnyttäjillä oli myös vähemmän välilihan vaurioita ja synnytyksen jälkeistä verenvuotoa. Vastasyntyneiden kuolleisuudella ei ollut tilastollisesti merkittävää eroa eri synnytyspaikkojen välillä. Voidaan siis sanoa että kätilöavusteinen kotisynnytys on yhtä turvallinen kuin sairaalasynnytys.
Karhu 1
Karhu 1 -koneella suoritettiin useita kymmeniä lentoja. Suurimmat ongelmat olivat moottorin heikkotehoisuus ja itsesuunniteltu potkuri. Kone ei loppujen lopuksi täyttänyt Karhumäen veljesten asettamia vaatimuksia ja veljekset ryhtyivät suunnittelemaan parempaa lentokonetta. Karhu 1 luovutettiin syksyllä 1926 Keljon lentokerholle.
Sananlasku
Sananlaskut ovat lyhyitä, usein vertauskuvalliseen muotoon puettuja mietelauseita ja elämänohjeita, jotka leviävät suullisesti kansan keskuudessa. Sananlasku on usein muodoltaan rytmikäs ja sisällöltään kuvaannollinen.
Markkinaselluloosa
On olemassa myös kahden tai useamman paperiteollisuusyhtiön yhteisyrityksiä, joilla ei ole omaa selluloosan jatkojalostusta paperiksi tai kartongiksi, vaan ne tuottavat selluloosaa ensisijaisesti omistaville emoyrityksilleen ja toissijaisesti myyntiin markkinaselluloosaksi. Tällainen selluloosaa valmistava yhteisyritys on esimerkiksi UPM-Kymmenen ja Metsäliitto-konsernin Metsä-Botnia.
Andin kieli
1990-luvulla andin puhujia arvioitiin olleen yli 20 000 henkeä. Venäjän vuoden 2002 väestönlaskennassa rekisteröitiin 23 700 andin puhujaa, joista 23 000 asui Dagestanissa. Kansallisuudeltaan andeja oli 21 800. Väestönlaskennan tulosten perusteella osa puhujista pitää itseään avaareina.
Jeff Piccard
Jeff Piccard (s. 16. joulukuuta 1976 Les Saisies, Ranska) on ranskalainen entinen alppihiihtäjä.
Heinz Drewes
Suhteet säveltäjiin
Drewes arvosti Jean Sibeliusta ja oli Saksan Sibelius-seuran (Deutsche Sibelius Gesellschaft) puheenjohtaja. Hän kirjoitti saatesanat Ernst Tanzbergerin väitökirjaan Die symphonischen Dichtungen, von Jean Sibelius, eine inhalts- und formanalytische Studie (K. Triltsch, 1943). Tommi Mäkelä kirjoittaa Sibelius-elämäkerrassaan, että teos oli ilmiselvästi tarkoitettu tervehdykseksi suomalaisille ystäville ja asetovereille. Eräässä yhteydessä Drewes kirjoitti, että Sibeliuksen sinfoniset sadut todistavat, että ”vaikka Suomen kansa kuuluu rodullisesti suomalais-ugrilaisiin,” se on vuosisatojen kuluessa ”kääntynyt saksalaisen maailman suuntaan”.
Jorge Enríquez
Maajoukkueura
Enríquez pelasi vuonna 2011 Meksikon alle 20-vuotiaiden jalkapallomaajoukkueessa 12 ottelua, joissa hän onnistui kerran maalinteossa. Vuonna 2011 hän voitti alle 20-vuotiaiden kanssa maanosan mestaruuden, kultaa Pan-Amerikan kisoissa ja sijoittui pronssille maailmanmestaruuskilpailuissa Kolumbiassa. MM-kilpailuissa Enríquez valittiin kilpailuiden kolmanneksi parhaimmaksi pelaajaksi eli hänet palkittiin Bronze Ballilla. Hän onnistui kisoissa kerran maalinteossa.
Lactobacillus acidophilus
200px|thumb|L. acidophilus-bakteereita. Numeroitujen viivojen välillä on 11 mikrometriä. Lactobacillus acidophilus on Lactobacillaceae-heimoon kuuluva homofermentoituva ja grampositiivinen sauvabakteeri. Se on eristetty ihmisestä ja kuvailtu ensi kerran vuonna 1970 Pohjois-Carolinan osavaltionyliopistossa.
Ravinto
L. acidophilus-bakteerit käyttävät ravinnokseen muun muassa kalsiumkarbonaattia, glukoosimonohydraattia ja inuliinia.
Luettelo televisiosarjan Digimon hahmoista
Christopher Aonuma
Christopherin japaninkielinen ääninäyttelijä on Takeshi Kusao ja englanninkielinen ääninäyttelijä Vic Mignogna.
Ewan Amano
Ewan Amano on Nene Amanon pikkuveli Digimon Fusion -sarjassa. Hänen kumppanidigimoninsa on Damemon. Ewan asui yhdessä isänsä ja siskonsa kanssa. Ewan karkasi kuultuaan isoäitinsä kuolemasta ja kohtasi leikkikentällä Damemonin, joka vei hänet digimaailmaan, missä SkullKnightmon antoi hänelle Fusion Loader digivicen, jolla Ewan yhdisti SkullKnightmonin Axemonin kanssa AxeKnightmoniksi. AxeKnightmon pyysi Ewania liittymään peliin, missä kukaan ei voi kuolla kun hän kasvaa isommaksi. Myöhemmin AxeKnightmon palasi ja vei Ewanin ja Neneen digimaailmaan. AxeKnightmon piilotti Ewanin Neneeltä ja määräsi tämän avustamaan Darkness Loaderin etsimisessä. Ewan tarkkaili Mikeyta tämän palattua digimaailmaan ja ilmestyi Christopherille Honey Landilla. Neneen löydettyä veljensä hän kauhistui huomattuaan miten julma hänestä oli tullut ja Doumonin avulla Ewan kidutti Neneeta ja pakeni muiden pelastettua hänet. Bright Landilla Ewan astutti Apollomoniin viruksen, joka muutti hänet Apollomon Whispered-muotoon. Jouduttuaan Digital Underworldiin Ewan ei usko Mikeyn puheita että digimaailma on totta ja digimonien kivut todellisia. Ewan yhdistää Apollomonin armeijan Tuwarmonin kanssa RuthlessTuwarmon Hell Modeen mutta Shoutmon X7 kukistaa hänet. Myöhemmin Damemon kuolee Ewanin käsivarsille ja Tyutyumon ottaa Ewanin vangiksi, kunnes hänet pelastetaan. Myöhemmin Ewan todistaa kuinka Shoutmon X7 Superior Mode kukistaa MegaDarknessBagramonin. Vuotta myöhemmin Ewan pelaa samassa koripallojoukkueessa kuin Mikey ja Tagiru ja kohtaa uudelleensyntyneen Damemonin. Ewan myöhemmin DigiQuartzissa onnistuu nappaamaan SuperStarmonin ja RookChessmonin ja avustaa muita taistelussa Quartzmonia vastaan.
Hideaki Mashimo
Hideaki Mashimo on nuori poika Digimon Fusion -sarjan kolmannella kaudella. Hänen kumppanidigimoninsa on Dobermon. Hideaki kuuluu Digimonien metsästäjiin ja hänellä on unelma kerätä omaisuutta ja perustaa oma takoyakikauppa kun hän täyttää 20 vuotta. Hideaki näkee digimonien metsästämisen työnä ja hän metsästää digimoneja rahasta, mutta hän ei huoli vääryydellä hankittua rahaa. Hideaki onnistui nappaamaan Ganemonin ja tämän apulaiset Zenimonin ja KoZenimonin ja pakotti Ganemonin palauttamaan varastamansa rahat takaisin omistajilleen.
Hikari Yagami
Hikari on erittäin kiltti ja sydämellinen. Hän välittää aina toisista, joskus jopa enemmän kuin itsestään. Hikari sairastui pahasti pienenä, mutta se ei näytä haittaavan häntä paitsi ensimmäisen kauden jaksossa 48: Hikari vaarassa. Hikari ei mennyt lastentarhaan, koska oli flunssainen. Alkuperäisessä japaninkielisessä versiossa Taichi luuli, että Hikari oli terve, ja vei hänet puistoon leikkimään. Taichi panosti Hikaria pelaamaan jalkapalloa, joka ei jaksanut pelata. Yhtäkkiä Hikari makasi maassa. Hänet vietiin sairaalaan. Kun Hikari parani ja tuli kotiin, hän sanoi vain: ”Anteeksi, etten potkinut palloa kunnolla. Et halua varmaan enää ikinä pelata kanssani.”
Iori Hida
Digimon Adventure tri. -elokuvasarjassa Alphamon kukisti Iorin ystävineen ja ”Pimeä Gennai” piti Ioria vankina maanalaisessa laboratoriossa kapselissa, joka ylläpiti elintoimintoja. Taichi onnistui pelastamaan Iorin, joka kolme kuukautta sairaalassa oltuaan toipui täysin.
Ivan
Ivan on mies Digimon Data Squad -sarjassa. Ivan on kansalaisuudeltaan venäläinen ja hän on lihaksikas ja hänellä on vihreät housut ja mustat saappaat ja takki. Ivan kuului Kuratan ryhmään, jotka kykenivät muuntautumaan digimoneiksi. Ivan pystyi Digivicensa avulla muuntautumaan BioStegomoniksi. Ivan esiintyi ensimmäisen kerran jaksossa 27 jossa hän taisteli DATSin jäseniä vastaan. Ivan myöhemmin osoitti ihastuneensa Yoshinoon. Yoshino onnistui lopulta kukistamaan Ivanin. Myöhemmin Kurata antoi Ivanille kyvyn muuntautua mega-tason digimoniksi BioSpinomoniksi. BioSpinomon taisteli Rosemonia vastaan ja taistelun aikana hän tappoi Yasyamonin kylmäverisesti. Rosemon onnistui lopulta kukistamaan BioSpinomonin ja palautti hänet Ivaniksi. Ivan myöhemmin tunnusti Yoshinolle liittyneensä Kuratan puolelle tienatakseen rahaa perheelleen. Ivan oli myöhemmin läsnä lopputaistelussa Yggdrasilia vastaan.
25 vuotta myöhemmin
Jou on ammatiltaan Digimaailman tohtori, ja hänellä on poika, jolla on Pukamon.
Kristy Damon
Kristy Damon on 10-vuotias tyttö Digimon Data Squad -sarjassa. Hänen kumppanidigimoninsa on Piyomon. Kristy on Marcus Damonin pikkusisko. Kristy ystävistyi Thomas H. Norsteinin kanssa ja pyysi että tämä saattaisi hänet ja äitinsä hänen syntymäpäivilleen. Myöhemmin Kristy löysi Piyomonin Digiegg-munan, joka kuoriutui ja muuntautui Piyomoniksi. Piyomon ystävystyi Kristyn kanssa ja ryhtyi tämän suojelijaksi. Marcus yritti pitää Kristyn ja Piyomonin poissa taisteluista mutta myöhemmin digimaailmassa Merukimon palautti Piyomonin takaisin Digiegg-munaksi jonka seurauksena Piyomon menetti osittain muistinsa. Myöhemmin Piyomon hyökkäsi ihmisten maailmaan Garudamonina ja Kristy yritti puhua hänet järkiinsä mutta turhaan. Kun RizeGreymon onnistui tuhoamaan Garudamonin, Kristy oli tyytyväinen siitä että Piyomonin kärsimykset olivat päättyneet. Myöhemmin Piyomon syntyi uudelleen ja ilmestyi Marcusin kotiin muistinsa menettäneenä. Myöhemmin Kristyn katsoessa Leopardmonin ja Ravemonin taistelua, Piyomon suojasi Kristyä Leopardmonin hyökkäykseltä muuntautumalla Garudamoniksi saaden muistinsa takaisin. Myöhemmin Garudamon taisteli Craniamonia vastaan, mutta Kristy sai hänet vakuuttuneeksi ettei Craniamon ole uhka. Kristy ja Piyomon olivat läsnä lopputaistelussa Yggdrasilia vastaan. Viisi vuotta myöhemmin Kristy meni lukioon yhdessä Keenan Crierin kanssa.
Kyotaro Yamada
Kyotaro Yamada on 35-vuotias mies elokuvassa Digimon Adventure: Last Evolution Kizuna. Hän on FBI:n agentti, joka soluttautui Menoan tutkijaryhmään ja esiintyi hänen apulaisenaan nimellä Kyotaro Imura. Myöhemmin Kyotaro matkusti Japaniin yhdessä Menoan kanssa tapaamaan Valittuja lapsia ja pyytämään heidän apuaan Eosmonin kukistamisessa. Yamato Ishida suhtautui epäilyttävästi Kyotaroon, salakuunneltuaan tämän puheluita ja nähtyään käsiaseen. Lopulta Kyotaro kertoi totuuden, kun Takeru Takaishi ja Hikari Yagami joutuivat Eosmonin kaappaamiksi. Myöhemmin Eosmonin kukistuttua lopullisesti Kyotaro pidätti Menoan, joka hyväksyi pidätyksensä.
Meiko Mochizuki
Meiko on luonteeltaan ujo ja helposti nolostuva. Hänellä on pitkät mustat hiukset ja silmälasit. Hän tapasi kumppaninsa Meicoomonin ja sai oman Digivicensa syksyllä 1999, kun hän asui perheensä kanssa Tottorissa. Meikon isä oli tiedemies ja tutkittuaan Meicoomonia, havaitsi sillä erikoisia voimia. Mutta ollessaan erossa Meikosta ja ollessaan tutkimusten aikana häkissä, Meicoomon tunsi itsensä ahdituneeksi ja alkoi mystisesti riehaantua. Vain Meikon läsnäolo sai hänet rauhoittumaan. Kun Meikon perhe muutti kuusi vuotta myöhemmin Tokioon, hänet siirrettiin samalla luokalle Taichin ja Soran kanssa. Alphamonin hyökkäyksen jälkeen hän paljasti näille ja kuudelle muulle Valitulle lapselle oman Digivicensa ja esitteli Meicoomonin. Tokiossa oli tapahtunut salaperäisiä sähköhäiriöitä ja ihmisten maailmaan oli ilmestynyt mystiselle tartunnalle altistuneita digimoneja. Digimon-keisarin ja Gennain ulkomuotoja käyttävän sekä Yggdrasilia palvovan salaperäisen miehen hyökkäyksen jälkeen, Meicoomon yllättäen villiintyi ja kävi ilmi, että Meicoomon oli tartuntojen lähde. Tietäen Meicoomonin olleen erityinen digimon, Meiko syytti itseään kaikesta eikä tuntenut ansaitsevansa olla Valittu lapsi. Hän kuitenkin myöhemmin seurasi muita Valittuja lapsia Digimaailmaan pyytääkseen Meicoomonilta anteeksi, mutta ”Pimeän Gennain” uhkaillessa Meikon henkeä, Meicoomon antoi itsensä jälleen villiintyä. Lopulta paljastui, että Meicoomon syntyi Apocalymonin voimien jäänteestä ja edusti koko Digimaailman pimeää puolta. Meikosta oli tehty Valittu lapsi, jotta se pysyisi tasapainossa. Mutta pimeyden voiman oltua liian pitkään pidäteltynä, Meiko ei enää saanut Meicoomonia rauhoittumaan, joten Homeostasis ja Huckmon päättivät, että Meicoomon on tuhottava. Epätoivoisen taistelun jälkeen Meiko ja Taichi olivat melkein valmiita antamaan sen tapahtua, koska muuta keinoa maailman pelastamiseksi ei ollut ja jotta Meicoomon voisi vapautua tuskistaan. Mutta toiset uskoivat yhä, että olisi olemassa keino, jolla Meicoomon voitaisiin pysäyttää tuhoamatta häntä, vaikka se tarkoittaisi Yggdrasilin lisäksi myös Homeostasiksen vastustamista. Meiko masentui lopulta niin pahasti, että pyytää toisia tuhoamaan Meicoomonin. Myöhemmin Meikon avulla Koushiro onnistuu avaamaan Meicoomonin tiedoston, mikä palauttaa kaikki digimonien muistot. Lopulta Meikon Digivicen antamilla voimilla Hououmon, HerculesKabuterimon, Rosemon, Vikemon, Seraphimon ja Holydramon yhdistyvät Omnimonin kanssa, joka siirtyy normaalista muodostaan Merciful Modeen ja tuhoaa Ordinemonin sekä kaiken Meicoomonin datan. Meicoomon ehtii ennen kuolemaansa kiittää Meikoa tämän kärsimysten lopettamisesta. Tapahtumien jälkeen Meiko muutti perheineen takaisin Tottoriin, mutta pysyi yhteyksissä Taichiin ja muihin, saaden heiltä jokaiselta jopa joululahjat.
Meiko teki lyhyen esiintymisen elokuvassa Digimon Adventure: Last Evolution Kizuna yhtenä Menoa Belluccin ja Eosmonien uhreista.
Nanami
Nanami on nuori tyttö Digimon Data Squad -sarjassa. Nanamilla on keltaiset hiukset ja goottilaistyylinen Lolitamainen asu ja hän kantaa sateenvarjoa kädessään. Nanami kuului Kuratan ryhmään, jotka kykenivät muuntautumaan digimoneiksi. Nanami kykeni Digivicensa avulla muuntautumaan BioQuetzalmoniksi. Nanami esiintyi ensimmäisen kerran jaksossa 27, jossa hän taisteli DATSin jäseniä vastaan. Thomas onnistui lopulta kukistamaan Nanamin. Myöhemmin Kurata antoi Nanamille kyvyn muuntautua mega-tason digimoniksi BioLotosmoniksi. BioLotosmon tuhosi vesiputouksen Holy Capitalin lähistöllä ja taisteli MirageGaogamonia vastaan. Nanami yritti saada Thomasin liittymään hänen puolelleen, mutta Thomas kieltäytyi ja MirageGaogamon onnistui lopulta kukistamaan BioLotosmonin ja palautti hänet Nanamiksi. Nanami totesi MirageGaogamonin viimeisen hyökkäyksen olleen samanlainen, minkä Marcus olisi tehnyt ennen kuin hän pyörtyi. Nanami oli myöhemmin läsnä lopputaistelussa Yggdrasilia vastaan.
Ryo Akiyama
Digimon Tamersissä Ryo voitti Rika Nonakan digimon-korttiturnauksen loppuottelussa saaden arvonimen Digikuningas, vaikka Ryo itse melkein unohti Rikan joksikin aikaa. Ryo kohtasi Cyberdramonin ja ryhtyi tämän digimon-kesyttäjäksi. Ryo ja Cyberdramon viettivät Digimaailmassa kymmenen kuukautta ennen kuin kohtasivat muut digimon-kesyttäjät ja kukistivat Majiramonin. Sen jälkeen, kun kesyttäjät olivat saaneet sovittua erimielisyytensä Zhuqiaomonin kanssa, Ryo palasi heidän mukanaan ihmisten maailmaan. Myöhemmin Ryo yhdistyi Cyberdramonin kanssa Justimoniksi auttaen lapsia taistelussa D-Reaperia vastaan. Elokuvassa Digimon Tamers: Runaway Locomon Ryo ja Cyberdramon taistelivat Parasimoneja vastaan Justimonina ja osallistuivat Rikan syntymäpäiville. Ryon japaninkielinen ääninäyttelijä oli Junichi Kanemaru, englanninkielinen ääninäyttelijä Steve Staley ja suomenkielinen ääninäyttelijä Samuel Harjanne.
Sora Takenouchi
Sora Takenouchi on 11-vuotias tyttö Digimon-sarjasta. Hän on samanikäinen kuin Taichi ja Yamato. Hänen digimonkumppaninsa on Piyomon. Sora on japania ja tarkoittaa taivasta. Soran tunnus on Rakkaus. Soran japaninkielinen ääninäyttelijä sarjoissa Digimon Adventure ja Digimon Zero Two oli Yūko Mizutani ja elokuvasarjassa Digimon Adventure tri. sekä elokuvassa Digimon Adventure: Last Evolution Kizuna Suzuko Mimori. Soran englanninkielinen ääninäyttelijä oli Colleen O’Shaughnessey. Digimon Adventuren jaksosta 27 lähtien Soran suomenkielinen ääninäyttelijä oli Tiina Bergström.
Takeru Takaishi
Takeru on Yamaton 8-vuotias pikkuveli. Hänen tunnuksensa on toivo ja hänen digimonkumppaninsa on Patamon. Takeru on iloinen ja joskus nokkelakin poika, mutta ensimmäisen tuotantokauden alussa jolloin hän oli valituista lapsista nuorin, hänelle sattui usein itkukohtauksia ja hän välillä tunsi itsensä heikoksi isompien ympärillä. Yamato suhtautuukin Takeruun varsin ylisuojelevaisesti. Takeru kuitenkin kasvaa veljensä hoivasta ajan myötä ja oppii vaaran kohdatessa huolehtimaan itsestään. Zero Two -sarjassa Takeru on viidennellä luokalla, samalla kuin Hikari ja Daisuke. Hän on hyväkäytöksinen, tyyni, lujatahtoinen ja varmaotteisempi kuin pienempänä. Hänellä on jotain ihastuksen kaltaista säpinää Hikarin kanssa, mutta ei varsinaisesti mitään syvällisempää.
Willis
Digimon Adventure 02 kuunnelma-CD:llä paljastui, että vuoden kuluttua tapahtuneesta Mimi kutsui Willisin yhdessä Daisuken kanssa kesälomalle. Willis paljastaa, että Kokomon ei syntynyt uudelleen, mikä suretti Terriermonia. Willisin ja Daisuken kohdattua Nat-Chan nimisen digimonin he auttoivat häntä löytämään itselleen ihmiskumppanin amerikasta. Elokuvassa Digimon Adventure: Last Evolution Kizuna Willis oli yksi lapsista, joiden tietoisuuden Eosmon oli onnistunut viemään Mikä-Mikä-maahan. Eosmonin lopullisen kukistumisen jälkeen Willis vapautui ja hänet nähtiin rannalla leikkimässä Terriermonin ja uudelleensyntyneen Lopmonin kanssa.
Oidipus
280px|thumb|Oidipus ja sfinksi. Oidipus oli kreikkalainen tarusankari, Theban kuninkaan Laioksen ja hänen puolisonsa Iokasten poika. Koska Delfoin oraakkeli oli ennustanut, että Oidipus tappaisi vartuttuaan isänsä ja naisi äitinsä, lähetti kuningas palvelijan viemään Oidipuksen metsään, jossa palvelijan tuli surmata Oidipus. Palvelija ei kuitenkaan hennonut surmata viatonta poikaa, vaan sitoi vain Oidipuksen puuhun kiinni ja hylkäsi pojan metsään. Jonkin ajan kuluttua Korintin kuninkaan alamaiset löysivät Oidipuksen puuhun sidottuna, vapauttivat pojan ja veivät hänet kuninkaan luo, joka otti pojan omakseen. Kuningas antoi pojalle tämän turvonneiden jalkojen mukaan nimen Oidipus.
Kiinankeltakärhö
Kiinankeltakärhö kukkii runsaasti ja pitkään, heinäkuun alusta lokakuuhun. Sitä on kasvatettu Suomessa koristekasvina 1940-luvulta asti.
HAARP
HAARP on otettu käyttöön kolmessa vaiheessa. Ensimmäisessä vaiheessa lähetinjärjestelmän käytössä oli 18 antennia ja 360 kilowattia syöttötehoa. Toinen vaihe otti käyttöön 48 antennia 960 kilowatin teholla. Kolmannessa vaiheessa on pystytetty 180 antennia syöttötehon ollessa 3,6 megawattia. Järjestelmä käyttää niin sanottuja vaiheistettuja antenneja, joilla lähetys pystytään muun muassa kohdistamaan haluttuun suuntaan ja keskittämään hyvin pienelle alueelle. Antennijoukkoa on tarkoitus käyttää yhtenä suurena lähettimenä.
Pretoriaaniprefektuuri
Hallinto
Prefektuuria johti pretoriaaniprefekti (praefectus praetorio), jolla oli alaisuudessaan paljon henkilökuntaa. Pretoriaaniprefektuurihallinnon (samoin kuin diokeesihallinnon) ulkopuolella olivat ne provinssit (provincia proconsularis), joita johti prokonsuli (proconsul), toisin sanoen Africa proconsularis, Achaea ja Asia; sekä Rooman ja Konstantinopolin kaupungit, joita johti kaupunginprefekti.
Elektroninen sodankäynti
Elektronisen sodankäynnin kohteet
thumb
Elektronisen sodankäynnin osa-alueet
Elektroninen sodankäynti jakautuu seuraaviin osa-alueisiin:
Elektronisen sodankäynnin historiaa
Britit harkitsivat pitkään ”Window” valemaali- harhautusmenetelmän käyttöä, joka perustui tarkasti tutkan radiosäteilyn aallonpituuteen sovitettuun alumiinifolioliuskaan, sillä oli epäiltävissä, että saavutettu etu jäisi lyhytaikaiseksi. Epäily toteutui, vaikka harhautusta ei täysin kyetty välttämään sodan loppuun mennessä. Saksalaiset salasivat samasta syystä omat kokeensa tällä menetelmällä jolle nimeksi tuli ”Düppel” Berlin-Düppel paikkakunnan mukaan, jossa kokeet tehtiin.
Guy Lacombe
Ura pelaajana
Meriitit
Akanin–Mashūn kansallispuisto
Akanin–Mashūn kansallispuistossa on tulivuoria, koskemattomia metsiä ja kraatterijärviä, joista tunnetuimmat ovat Akan, Kussharo ja Mashū, samannimisten vuorien kalderoissa. Akan-järvessä on monia harvinaisia kasveja, kuten marimoa (Cladophora sauteri). Kansallispuiston alueella sijaitsevat myös havumetsien peittämät vuoret Meakan, Oakan ja Kamuinupuri.
Dassault Mirage IIIO
Hankinta
Puolustusministeriö ilmoitti, että koneiden runkojen valmistajana olisi Government Aircraft Factory (GAF) ja Atar moottorit valmistaisi CAC. Pitkällisten keskustelujen jälkeen CAC sai huhtikuussa 1961 valmistettavakseen koneiden siivet, pyrstön ja peräkappaleen. Torjuntahävittäjiksi suunniteltuihin koneisiin asennettiin CSF Cyrano IIA -tutkat.
Harpoon
Harpoon (harppuuna) voi tarkoittaa seuraavia:
BMW 02-sarja
Yleiskatsaus
Alku vuonna 1968, avomallisen 02:sen korit rakennettiin Baur Karosseriella. Mallistoon kuului myös Viistoperä, joka oli malli nimeltään "Touring". Touring -malli oli kehitetty 02 korista ja oli saatavilla vuodesta 1971. Vain 25,827kpl Touring mallia myytiin, vähäisen suosion takia malli lopetettiin vuonna 1974.
Moottoriurheilu
2002ti menestyi kuitenkin radalla, Hans Stuck voitti Nürburgringin 24 tunnin kilpailussa vuonna 1970, ja mallilla on myös voitettu monia mäkikisoja ja sillä on menestynyt rallissa.<sup class="noprint Inline-Template Template-Fact" style="white-space:nowrap;">[<span title="This claim needs references to reliable sources. (February 2013)">citation tarvitaan ]
Eduardo and His Brazilian Aeroplane
Eduardo and His Brazilian Aeroplane on yhtye, jonka Eduardo Domingues de Jesus perusti Suomessa. Sieltä Domingues matkusti Italiaan opiskelemaan ja myöhemmin muutti Suomeen.
Marianne Alopaeus
Palkintoja ja tunnustuksia
Alopaeus sai useita merkittäviä palkintoja sekä Suomessa että Ruotsissa.
Iokaste
Iokaste oli Menoikeuksen tytär ja Laioksen vaimo, ja hän sai Laioksen kanssa yhden pojan, Oidipuksen. Iokaste avioitui tietämättään Oidipuksen kanssa, tämän kukistettua sfinksin. Hän sai vielä neljä lasta: Antigonen, Eteokleen, Polyneikeen ja Ismenen. Saatuaan selville että oli naimisissa poikansa, isänmurhaaja Oidipuksen kanssa, Iokaste hirttäytyi.
Uhka (vuoden 2006 elokuva)
Elokuvan alussa todetaan sen perustuvan tositapahtumiin. Moreau ja Palud kirjoittivat sen Tšekkoslovakiassa kuulemansa itävaltalaisparin kokemuksista kertovan tarinan perusteella.
Nasu
Pieni Nasu on arka ja hermostuu monista asioista. Pelkojaan hän selittää sillä, että hän on hyvin pieni eläin. Hän huomaa ongelmat aina ennen muita. Nasu pitää tammenterhoista. Hän on pääosassa Disney-elokuvassa Nasun suuri elokuva (2003).
Terrorismi Siinailla
Historia
Vuonna 2011 Siinailla perustettiin islamistiryhmä Ansar Beit al-Maqdis. Ryhmä herätti huomiota vuonna 2012 kun se hyökkäsi useita kertoja Israelia vastaan. Ansar Beit al-Maqdis räjäytti heinäkuussa Israeliin vievän kaasuputken ja ampui raketteja Eilatiin. Syyskuussa ryhmä teki iskun Israelin raja-asemalle.
Pervyi kanal
Historia
Pervyi Kanal järjesti vuoden 2009 Eurovision laulukilpailun.
Daddy and the Muscle Academy
Daddy and the Muscle Academy on vuonna 1991 julkaistu dokumenttielokuva, joka kertoo suomalaisen homotaiteilijan Tom of Finlandin eli Touko Laaksosen elämästä ja työstä. Elokuva koostuu taiteilijan, hänen työtovereidensa ja ihailijoidensa haastatteluista, piirustuksista ja poseerauksista.
Suomen Kansanterveysyhdistys
Contact Center -toiminnan alkaminen
Varainhankintatoimiston perustaminen onnistui hyvin ja sen toiminta oli alusta lähtien kannattavaa. Hyvin alkaneen oman varainhankinnan tueksi päätettiin perustaa vuosikymmenen lopulla Kantele Varainhankinta Oy. Sen tarkoituksena on tarjota tuotemyyntipalveluja muille sosiaali- ja terveysalan järjestöille ja 2000-luvun puolivälistä lähtien myöskin contact center -palveluja sekä yhteisöille että yrityksille.
Varainhankinta
Kansanterveysyhdistyksen varainhankinta keskittyi alkuvuosina sairaalakahvioiden hankkimiseen ja hoitamiseen. Varainhankinnan toiminnalle luotiin paremmat edellytykset vuonna 1977, jolloin yhdistys hyväksyi sääntömuutoksella oikeuden harjoittaa kahvio- ja kioskitoiminnan ohella myös muutakin lain sallimaa liiketoimintaa. Vuonna 1994 kahviotoimintaan perustettiin Kanresta Oy.
Karvianjoki
Alajuoksu
thumb|right|Noormarkunjoki on Karvianjoen vesistön kolmesta suuhaarasta eteläisin. Karvianjoen alajuoksu muodostuu lukuisista bifurkaatioista eli vesistöjen kahtaallevirtauksista, joita vesistöjärjestelyt ovat osittain muuttaneet. Ensimmäinen näistä on ollut ennen Kynäsjärveä, missä Karvianjoki ennen Kynäsjärven 1880-luvulla tapahtunutta laskua laski sekä Leväsjoen kautta Isojärveen Siikaisissa että Kynäsjärven ja Kynäsjoen kautta Inhottujärveen Noormarkussa nykyisessä Porissa. Kynäsjärven laskun jälkeen Leväsjoki ei enää muodosta bifurkaatiota.
Karvianjoen vesistön keskusjärvi on Inhottujärvi, johon Kynäsjoen ohella laskee vesistöalueen toiseksi suurimmasta järvestä Karhijärvestä Laviasta alkunsa saava Lassilanjoki eli Myöntäjänjoki. Inhottu on bifurkaatiojärvi eli laskee kahtaalle: Pomarkunjoen kautta Isojärveen ja Oravajoen-Noormarkunjoen-Eteläjoen kautta Selkämereen. Inhottu on 1900-luvulla tapahtuneiden vesistöjärjestelyjen seurauksena matala ja keskiosaansa lukuun ottamatta lähes umpeenkasvanut rehevä lintujärvi. Sitä säännöstellään kahdella padolla.
Lahden seurakuntayhtymä
Lahden seurakuntayhtymä eli Lahden seurakunnat on Suomen evankelis-luterilaisen kirkon seurakuntayhtymä, joka toimii Lahden kaupungin alueella. Seurakuntayhtymään kuuluu viisi seurakuntaa. Seurakuntayhtymän jäsenmäärä oli vuoden 2021 päätteeksi 76 033 henkilöä, ja lahtelaisista kirkkoon kuului 63,3 prosenttia.
Ympäristövastuu
Vuonna 2021 Lahden seurakunnat vähensi yli 90 prosenttia kiinteistöjensä kaukolämmön ja sähkön hiilidioksidipäästöjä. Päästöt vähenivät 706 tonnista noin 30 tonniin verrattuna vuoteen 2020. Vuoden 2021 alusta alkaen lämmitykseen käytetään Lahti Energian sertifioimaa päästötöntä kaukolämpöä. Lisäksi kiinteistöjen vuosittaisesta sähkönkulutuksesta noin 3 200 megawattituntia katetaan uusiutuvalla energialla, mikä vastaa noin 90 prosenttia keskimääräisestä vuosikulutuksesta.
Mesías Maiguashca
Mesías Maiguashca (s. 24. joulukuuta 1938, Quito) on ecuadorilainen säveltäjä. Hän syntyi ja aloitti pianonsoiton ja sävellyksen opiskelunsa Quitossa. Myöhemmin hän jatkoi opintojaan New Yorkissa ja Buenos Airesissa. Säveltäjä on asunut vuodesta 1965 lähtien Saksassa. Hän on erikoistunut elektroniseen musiikin.
Resident Evil 5
Vastaanotto
Peliä on kritisoitu kauhun puutteesta ja on sanottu, että se muistuttaa enemmän ammuntapeliä kuin selviytymiskauhupeliä. Lisäksi peliä on boikotoitu sen hyvin roturasistisesta ilmeestä, jossa tummaihoiset näytetään aivottomina vihollisina. IGN:n arvostelussa kutsuttiin ”hieman häiritseväksi” sitä, että pelihahmolla kuljetaan pitkin Afrikkaa ryöstäen kultaa, jalokiviä ja kansallisaarteita, joista saatavat rahat käytetään tehostamaan aseita, joilla afrikkalaisia tapetaan. Myös ohjattavuutta sekä partnerin Sheva Alomarin tekoälyä on moitittu.
Korvenkylä (Tyrnävä)
Korvenkylä on pieni maaseutukylä Tyrnävän kunnassa, joka sijaitsee noin 7 kilometriä kirkonkylältä. Kylä sijaitsee Tyrnävän, Limingan ja entisen Temmeksen kunnan rajamailla, minkä vuoksi välillä on ollut epäselvyyksiä, mihin kuntaan kukin asukas kuuluu. Joissakin taloissa ovat pihapiirin rakennukset voineet sijaita eri kunnan alueella.
Korvenkylän ympärivuotinen asuminen ajoittuu 1800-luvun lopulle. Silloin muuttivat Tyrnävän Konttilasta Korvenkylän Keskitaloon Iikka Pasanen ja hänen vaimonsa Hilma Pasanen o.s. Konttila sekä Hilman eno Matti Konttila ja Hilma Konttilan äiti Vappu (Valborg) Konttila. Poikamiehenä elänyt Matti Konttila oli ollut Keskitalon ensimmäinen omistaja. Hän myi talonsa Iikka Pasaselle. Keskitalon maista erotettiin sittemmin kolmen talon maat erottamisjärjestyksessä: Uusitalo, Annala ja Alatalo.
Jan Andersson (poliitikko)
Jan Andersson (s. 17. maaliskuuta 1947) on ruotsalainen sosiaalidemokraattisen työväenpuolueen poliitikko, joka toimi valtiopäivien jäsenenä 1988–1994 ja europarlamentaarikkona vuosina 1995–2009. Hän kuuluu Euroopan sosiaalidemokraattiseen puolueeseen.
Andersson syntyi Helsingborgissa, Skånen läänissä, ja valmistui opettajaksi.
Martti J. Mustakallio
Fiktiossa
Kirjailija Mauri Sariola käyttää Martti Mustakalliota eräänä avainhahmona lääkäriromaanissaan Ei loitsu eikä rukous. Kirjassa professori esiintyy nimellä Mustonen.
Kauhuelokuva
Ensimmäiset vuosikymmenet
Monet ensimmäisistä kauhuelokuvista olivat tummia ja surrealistisia. Niiden visuaaliseen asuun olivat vaikuttaneet ekspressionistiset taidemaalarit ja kerrontaan Grand Guignol -teatterien tarinat. 1900-luvun alussa kauhuelokuvia tehtiin monien klassisten teosten pohjalta. Victor Hugon Pariisin Notre-Damen päähenkilöstä Quasimodosta tuli myös ensimmäisen pitkän kauhuelokuvan hirviö ranskalaisessa elokuvassa Notre-Dame de Paris vuodelta 1911. Mary Shelleyn Frankensteinista sovitettiin ensimmäinen elokuvaversio vuonna 1910. Muita kirjallisia teoksia, joita hyödynnettiin varhaisissa kauhuelokuvissa, olivat Arthur Conan Doylen Baskervillen koira, Robert Louis Stevensonin Tohtori Jekyll ja Mr. Hyde, Edgar Allan Poen novellit, Oscar Wilden Dorian Grayn muotokuva ja H. G. Wellsin Tohtori Moreaun saari.
Universalin menestys 1930-luvulla
Universalin menestyksen siivittämänä muutkin tuotantoyhtiöt kiinnostuivat kauhuelokuvista. Fredric March voitti elokuvasta Tri Jekyll & Mr. Hyde (1931) ensimmäisen kauhuelokuvan saaman Oscar-palkinnon. Ensimmäinen laajaan levitykseen päässyt värillinen kauhuelokuva oli Vahakabinetin arvoitus (1935).
1950-luku
Tieteiskauhussa luotiin vetypommitestien aikana monia jättiläismäisiä mutanttihirviöitä, joita nähtiin myös Yön pedoissa. Japanissa kehitettiin 1950-luvun tunnetuin jättiläishirviö, Godzilla, joka esiintyi ensimmäisen kerran valkokankaalla elokuvassa Godzilla (1954). Mustan laguunin hirviö (1954) oli 1950-luvun merkittävin yhdysvaltalainen hirviöelokuva, ja sen eläinhirviöstä tuli lopulta myöhempi lisäys Universalin 1930- ja 1940-lukujen hirviögalleriaan.
Kauhu palaa valtavirtaan 1970-luvulla
Muita vuosikymmenen merkittäviä kauhuelokuvia olivat Tappajahai (1975), Carrie (1976) ja Alien. Carrien pääosassa oli tyttö, jolla on psykokineettisiä voimia, ja elokuvan menestyksen jälkeen paranormaalit ilmiöt yleistyivät kauhuelokuvissa. Carrien loppukohtauksesta, jossa Carrie palaa vielä säikyttämään, tuli 1980-luvulla kauhuelokuvien paljon käyttämä lopetus. Alien loi populaarikulttuuriin elokuvan nimihahmon, joka on yksi tunnetuimmista avaruusolioista. Sen suunnittelijana oli surrealistitaiteilija H. R. Giger.
Splatter- ja slasher-alatyypit kehittyivät 1970-luvulla, jolloin tehtiin vain muutamia goottilaisten romaanien teemoihin perustuvia elokuvia. Slasherit juontavat juurensa psykologisista kauhuelokuvista, kuten Psykosta ja Kurkistelijasta. Pienellä budjetilla tehty John Carpenterin Halloween oli alagenren tyypillisimpiä edustajia. Splatterit saivat innoituksensa 1960-luvun drive-in-teattereiden eksploitaatioelokuvista. Wes Cravenin Viimeinen talo vasemmalla (1972) ja Yön silmät (1977) sekä Tobe Hooperin Texasin moottorisahamurhat (1974) olivat radikaaleja elokuvia, joiden kuvastoa ei ollut aiemmin nähty elokuvissa. Viimeisen talon vasemmalla väkivalta oli raaempaa ja realistisempaa kuin mihin elokuvissa oli totuttu. Sitä seurasi sarja raiskausta ja kostoa käsitteleviä elokuvia. Niistä pahamaineisin on Naisen päivä (1978), jonka raiskauskohtaus kestää yli 40 minuuttia.